3. การประกอบธุรกิจแต่ละสายผลิตภัณฑ์

3.1 ลักษณะของผลิตภัณฑ์

1. ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

บริษัทฯ ผลิตและจำหน่ายชิ้นส่วนยางประเภทต่าง ๆ
จำหน่ายให้อุตสาหกรรมผู้ผลิตรถยนต์และรถจักรยานยนต์ (Original Equipped
Manufacturer) เป็นส่วนใหญ่ ผลิตภัณฑ์สำคัญ เช่น ยางแท่นเครื่อง ยางขอบกระจก
ยางขอบประตู และ ชิ้นส่วนยางอื่น ๆ กลุ่มลูกค้า คือ ผู้ผลิตรถยนต์ รถจักรยานยนต์
และผู้ผลิตชิ้นส่วนต่อเนื่องทั้งหมด ส่วนยอดจำหน่ายที่เหลือเป็นชิ้นส่วนอุตสาหกรรมอื่น ๆ ทั่วไป เช่น
ยางติดวาล์วทางเดินน้ำ ยางหุ้มข้อต่อ ยางกันกระเทือน ยางครอบวาล์วเครื่องใช้ไฟฟ้า
ยางพันท่อแอร์ เป็นต้น

2. ยางนอกรถจักรยานยนต์ (Motorcycle Tire)

ภายใต้เครื่องหมายการค้า IRC เป็นผลิตภัณฑ์หลักของบริษัทฯ
ทำการผลิตและจำหน่ายไปยังตลาดในประเทศและ ต่างประเทศ
สำหรับตลาดในประเทศจะจำหน่ายโดยตรงแก่ บริษัทผู้ผลิตรถจักรยานยนต์ ซึ่งได้แก่ HONDA
YAMAHA SUZUKI KAWASAKI TIGER JRD และ ตลาดทดแทน (Replacement)
ซึ่งเป็นตลาดอะไหล่เพื่อเปลี่ยนยางเส้นต่อไป โดยผ่านตัวแทนจำหน่ายคือ บริษัท สิทธิผล 1919
จำกัด ส่วนตลาดในต่างประเทศนั้น จะจำหน่ายไปในภูมิภาคต่าง ๆ ทั่วโลก ได้แก่ ญี่ปุ่น อาเซียน
กลุ่มประเทศยุโรป ตะวันออกกลาง โซนอเมริกาใต้ และสหรัฐ อเมริกา

3. ยางในรถจักรยานยนต์ (Motorcycle Tube)

  เช่นเดียวกับยางนอกรถจักรยานยนต์

4. วงล้อรถจักรยานยนต์ (Wheel Set Assembly)

บริษัทฯ เริ่มสายการผลิตผลิตภัณฑ์นี้เมื่อเดือนมกราคม 2546 โดยในปัจจุบันจำหน่ายให้กับบริษัท
ไทยซูซูกิ มอเตอร์ จำกัด เพียงผู้เดียว ผลิตภัณฑ์วงล้อรถจักรยานยนต์
เป็นผลิตภัณฑ์ที่เกิดจากการนำชิ้นส่วนวงล้อประกอบเข้าด้วยกันกับยางนอกและยางใน
เพื่อใช้ในการประกอบรถจักรยานยนต์ มีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียม อัลลอยด์ (Casting Wheel)
โดยในอนาคตมีโครงการในการขยายการผลิต เพื่อเพิ่มฐานลูกค้าให้มากขึ้น

[]

[]3.2 สิทธิหรือข้อจำกัดในการประกอบธุรกิจ

 บริษัทฯ ได้ทำสัญญาการให้ความช่วยเหลือทางด้านเทคนิคต่อกันกับบริษัท อีโนเว รับเบอร์ จำกัด ประเทศญี่ปุ่น โดยสาระสำคัญของสัญญาประกอบด้วยการอนุญาตให้ บริษัท อีโนเว รับเบอร์ (ประเทศไทย) จำกัด (มหาชน) ใช้เครื่องหมาย การค้า “IRC” รวมทั้งการช่วยเหลือเทคโนโลยีในการผลิต ผลิตภัณฑ์ยางนอก-ยางในรถจักรยานยนต์ และชิ้นส่วนยางเพื่อใช้ในอุตสาหกรรมต่าง ๆ ทั้งนี้เพื่อให้คุณภาพของผลิตภัณฑ์ที่ผลิตในประเทศไทยได้มาตรฐานเดียวกับผลิตภัณฑ์ที่ผลิตโดยบริษัท อีโนเว รับเบอร์ จำกัด ประเทศญี่ปุ่น

 

 สัญญาการให้ความช่วยเหลือด้านเทคนิค (Technical Assistance Agreement)

ได้มีการตกลงทำสัญญาเมื่อวันที่ 8 กรกฎาคม 2513 และมีการต่ออายุกันเรื่อยมาจนถึงปัจจุบัน
สัญญาดังกล่าวมีผลบังคับใช้จนถึงวันที่ 7 กรกฎาคม 2553 ในการนี้บริษัทฯ
มีสัญญาที่จะต้องจ่ายค่าธรรมเนียมในการใช้เครื่องหมายการค้า
และความช่วยเหลือทางด้านเทคโนโลยีให้แก่บริษัท อีโนเว รับเบอร์ จำกัด ประเทศญี่ปุ่น
โดยคิดแยกตามสายผลิตภัณฑ์ ดังนี้คือ

A. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

B. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

C. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม

2.50% ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่3 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อ ๆ ไปสำหรับผลิตภัณฑ์ชิ้นส่วนยางอุตสาหกรรม

สิทธิพิเศษจากการส่งเสริมการลงทุน

บริษัทฯ และบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญ ดังต่อไปนี้

+-------------------------------+------------+----------+-------------+
| รายละเอียด                     | บริษัทฯ      | บริษัทย่อย  |             |
+-------------------------------+------------+----------+-------------+
| 1. บัตรส่งเสริมเลขที่              | 15         | 1        | 1           |
|                               | 56(1)/2544 | 884/2539 | 758(1)/2544 |
+-------------------------------+------------+----------+-------------+
| ลงวันที่                         | 31 สิงหาคม  | 26       | 30 พฤศจิกายน |
|                               | 2544       | ธันวาคม   | 2544        |
|                               |            | 2539     |             |
+-------------------------------+------------+----------+-------------+
| 2. เพื่อส่งเสริมการลงทุนในกิจการ    | ผลิตชิ้นส่วน   | วิจ       | ผลิตแม่พิมพ์    |
|                               | ยานพาหนะ   | ัยและพัฒนา |             |
|                               | ผลิตภัณฑ์พลา  |          | เครื่องจักร    |
|                               | สติกหรือเคลือ |          |             |
|                               | บด้วยพลาสติก |          | และอุปกรณ์    |
+-------------------------------+------------+----------+-------------+

[]

+-------------------------------+------------+----------+-------------+
| รายละเอียด                     | บริษัทฯ      | บริษัทย่อย  |             |
+-------------------------------+------------+----------+-------------+
| 3. สิทธิประโยชน์สำคัญที่ได้รับ        |            |          |             |
+-------------------------------+------------+----------+-------------+
| 3.1                           | 3 ปี        | 8 ปี      | 8 ปี         |
| ได้รับย                         |            |          |             |
| กเว้นภาษีเงินได้นิติบุคคลสำหรับกำไรสุท |            | (        |             |
| ธิที่ได้จากการประกอบกิจการที่ได้รับการ |            | สิ้นสุดแล้ว) |             |
| ส่งเสริมและได                   |            |          |             |
| ้รับยกเว้นไม่ต้องนำเงินปันผลจากกิจการ |            |          |             |
| ที่ได้รับการส่งเสริมซึ่งได้รับยกเว้นภาษีเ |            |          |             |
| งินได้นิติบุคคลไปรวมคำนวณเพื่อเสียภาษี |            |          |             |
+-------------------------------+------------+----------+-------------+
| 3.2                           | ได้รับ       | ได้รับ     | ได้รับ        |
| ได้รับอนุญาตให้น                  |            |          |             |
| ำผลขาดทุนประจำปีที่เกิดขึ้นในระหว่างไ |            |          |             |
| ด้รับยกเว้นภาษีเงินได้ไปหักออกจากกำไ |            |          |             |
| รสุทธิที่เกิดขึ้นภายหลังระยะเวลาได้รับย |            |          |             |
| กเว้นภาษีเงินได้นิติบุคคลเป็นระยะเวลา |            |          |             |
| 5 ปี                           |            |          |             |
|                               |            |          |             |
| นับแต่วันพ้นกำหนดเวลาตามข้อ 3.1    |            |          |             |
+-------------------------------+------------+----------+-------------+
| 3.3                           | ได้รับ       | ได้รับ     | ได้รับ        |
| ไ                             |            |          |             |
| ด้รับยกเว้น/ลดหย่อนอากรขาเข้าสำหรับ |            |          |             |
| เคร                           |            |          |             |
| ื่องจักรตามที่คณะกรรมการพิจารณาอนุมัติ |            |          |             |
+-------------------------------+------------+----------+-------------+
| 3.4                           | ได้รับ       | -        | ได้รับ        |
| ได                            |            |          |             |
| ้รับยกเว้นอากรขาเข้าสำหรับวัตถุดิบและ |            |          |             |
| วัสดุจำ                         |            |          |             |
| เป็นที่ต้องนำเข้าจากต่างประเทศเพื่อใช้ |            |          |             |
| ในก                           |            |          |             |
| ารผลิตเพื่อการส่งออกนับตั้งแต่วันนำเข้า |            |          |             |
| วันแรก                         |            |          |             |
+-------------------------------+------------+----------+-------------+
| 4. วันที่เริ่มใช้สิทธิตามบัตรส่งเสริม    | กุมภาพันธ์    | กันยายน   | กุมภาพันธ์     |
|                               | 2546       | 2538     | 2545        |
+-------------------------------+------------+----------+-------------+
|                               |            |          |             |
+-------------------------------+------------+----------+-------------+

[]3.3 การตลาดและภาวะการแข่งขัน

1. นโยบายและลักษณะการตลาด ผลิตภัณฑ์ชิ้นส่วนยางอุตสาหกรรม

บริษัทฯ แบ่งกลุ่มของลูกค้าของสายการผลิตชิ้นส่วนยางอุตสาหกรรม ดังนี้

1. Automotive Group

2. Sub Automotive

3. Spare Parts

4. Motorcycle Group

5. Sub Motorcycle Group

6. Non Automobile

7. Export

Automotive - Sub Automotive - Spare parts Group

กลุ่มผู้ประกอบรถยนต์และอุตสาหกรรมต่อเนื่อง เช่น ผู้ผลิตชุดไฟฟ้า ผู้ผลิต shock absorber
ผู้ผลิตถังน้ำมัน และ อื่น ๆ
ต่างมีความเห็นว่ายอดการประกอบรถยนต์ในปีหน้าจะเติบโตอย่างต่อเนื่องต่อไปอีก
แม้ตลาดในประเทศจะพบกับปัญหาราคาน้ำมันที่สูงขึ้นอย่างไม่เคยเป็นมาก่อน

ตลาดในประเทศคงจะไม่ขยายตัวมากนัก แต่ตลาดที่บริษัทรถยนต์คาดหวังไว้มากคือตลาดต่างประเทศ
ที่น่าจะมี การขยายตัวเป็นอย่างมาก จากการที่ TOYOTA
สามารถส่งออกรถกระบะไปยังหลายประเทศด้วยยอดการส่งออกที่สูงมาก
เหตุที่ตลาดส่งออกไม่กระทบและยังมีแผนที่จะส่งออกมากขึ้นจากปีนี้
ผู้สันทัดกรณีในวงการรถยนต์กล่าวว่า เหตุเพราะต้นทุนต่าง ๆ ในต่างประเทศสูงขึ้นมาก
เมื่อนำมาเทียบกับราคารถนำเข้าจากต่างประเทศ
โดยเฉพาะรถที่นำเข้าจากประเทศไทยเป็นรถที่เป็นที่ต้องการ
เพราะคุณภาพและมาตรฐานการผลิตอยู่ในระดับที่น่าพอใจเมื่อเทียบกับราคา

จากการที่ตลาดต่างประเทศตอบรับรถที่ผลิตจากประเทศไทยเป็นอย่างดี
ทำให้ยอดประมาณการประกอบรถยนต์ใน
ปีหน้าที่คนนอกวงการคาดว่าจะลดลงเพราะผลกระทบจากราคาน้ำมัน แต่วงใน TOYOTA
แจ้งว่าได้ลงทุนเพิ่มอุปกรณ์ที่จำเป็น ต่าง ๆ เพื่อเพิ่มกำลังการผลิตในปี 2006 ที่กำลังจะมาถึงนี้
โดยกำลังการผลิตที่เพิ่มขึ้นนี้เพื่อการส่งออกโดยเฉพาะ
ยอดประมาณการผลิตในปีหน้านี้ยังไม่มีตัวเลขการประกอบที่แน่นอน แต่คงไม่ต่ำกว่า 10 %

นอกจาก TOYOTA แล้ว ค่ายรถยนต์อื่น ๆ ก็มีความเห็นไม่ต่างกันว่า
ปีหน้าแม้ตลาดในประเทศจะไม่ดีนัก แต่คงไม่กระทบมากนัก
เพราะจะมีตลาดต่างประเทศเข้ามาทดแทน แต่อย่างไรก็ตามไม่ควรประมาทอาจมีผลกระทบอื่นๆ
ที่ไม่สามารถคาดการณ์ได้ในอนาคต

สำหรับบริษัทฯ คาดการณ์ว่าในตลาดรถยนต์ตั้งเป้าไว้ว่าจะมียอดการขายมากขึ้นจากปีนี้ไม่ต่ำกว่า 13
% โดยจะมี สินค้าขายในรถรุ่นใหม่ ๆ ที่จะทยอยกันออกมาตั้งแต่ต้นปีหน้านี้ทั้ง Camry, Yaris และ
Wish minor change ของค่าย TOYOTA , Honda Civic และ New Jazz
ส่วนตลาดรถกระบะ MMTh เปิดตัว Triton กระบะรุ่นใหม่เข้าตลาดตั้งแต่เดือน กันยายน
โดยเริ่มทำตลาดในประเทศก่อน และจะผลิตเพื่อการส่งออก เริ่มตั้งแต่เดือนมกราคมปีหน้านี้
และผู้บริหารของ MMTh ให้ข้อมูลด้านตลาดต่างประเทศ
มีการตอบรับเป็นอย่างดีสำหรับกระบะรุ่นใหม่นี้ ซึ่ง Triton นี้ IRC
มีชิ้นส่วนส่งเป็นจำนวนหลายรายการไม่น้อยกว่ารุ่นที่กำลังจะจบลง สำหรับ FORD - MAZDA
มีโครงการออกรถกระบะใหม่ในเดือนมีนาคมปีหน้านี้ บริษัทฯ
มีหลายรายการทั้งที่ส่งตรงและส่งผ่านให้กับผู้ผลิตต่อเนื่อง NISSAN ก็เป็นอีกค่ายหนึ่งที่จะเปิดตัว
กระบะรุ่นใหม่ในปลายปีหน้า โดยขณะนี้บริษัทฯ อยู่ในระหว่างดำเนินการ
ทั้งเสนอราคาและบางรายการก็อยู่ในช่วงทำตัวอย่างเพื่อส่งทดลองประกอบ
อีกทั้งบริษัทแม่ที่ญี่ปุ่นก็พยายามติดต่อเพื่อเสนองานใหม่ ๆ ให้แก่ NISSAN ที่ประเทศญี่ปุ่น

[]

Motorcycle and Sub Motorcycle group

สำหรับตลาดรถจักรยานยนต์ Thai Honda ได้ให้ข้อมูลกับผู้ผลิตที่ใกล้ชิดว่า
ยอดการประกอบรถจักรยานยนต์ในปี 2549 คงจะไม่มากกว่าปีนี้
สาเหตุเพราะตลาดชะลอตัวทั้งในประเทศและต่างประเทศ
อีกทั้งรถจักรยานยนต์ของจีนก็เข้ามาทำตลาดในประเทศไทยอย่างจริงจังมากขึ้น
ทำให้ส่วนแบ่งการตลาดในประเทศลดลงไปบ้าง

ในส่วนของบริษัทฯ เองก็ยังคงรักษาตลาดกลุ่มนี้ไว้
และในปีหน้านี้มีแผนที่จะเพิ่มสินค้าใหม่ที่ลูกค้ายังคงใช้การ นำเข้าจากญี่ปุ่น เช่น Bushing และ
Face comp ของกลุ่ม Thai Honda ซึ่งมูลค่าของสินค้ากลุ่มนี้มียอดขายเกือบ 50 ล้านบาท
ซึ่งรายการเหล่านี้อยู่ในระหว่างการดำเนินการทำแม่พิมพ์ และทำตัวอย่างส่งให้ลูกค้าทดลองประกอบ
ซึ่งคาดว่าไม่น่ามีปัญหา เพราะบริษัทฯ
มีผู้เชี่ยวชาญจากประเทศญี่ปุ่นบริษัทแม่ของบริษัทฯเป็นผู้ดำเนินการ
และเป็นที่ปรึกษาทางด้านเทคนิคและ วิธีการผลิต สิ่งที่จะต้องทำในโครงการนี้ คือ
ต้องลงทุนเครื่องจักรบางชนิดภายในระยะเวลาที่จำกัด ซึ่งบริษัท ฯ ได้วาง แผนงานไปแล้ว
และกำลังดำเนินการตามแผนอยู่

ในการทำตลาดกลุ่มนี้ ในปีนี้บริษัทฯ ได้นำผู้บริหารจาก Inoac Japan มาเพื่อเสริมทีมการตลาด
เพื่อเข้าไปรุกตลาดกลุ่มนี้ และกลุ่มอื่นๆ ที่มีชาวญี่ปุ่นเป็นผู้ตัดสินใจ
ทำให้ฝ่ายการตลาดปิดช่องว่างในเรื่องการสื่อสารกับลูกค้าที่มีญี่ปุ่นเป็น ผู้ตัดสินใจ

Non Automobile Group

ตลาดกลุ่มนี้ ปีหน้าคาดการณ์ว่าจะโตขึ้นประมาณ 10% โดยตลาดกลุ่มใหญ่ของบริษัทฯ
ยังคงเป็นที่งานเครื่องจักรกล เกษตรกรรม ของบริษัท สยามคูโบต้า จำกัด ในเครือซิเมนต์ไทย
และกลุ่มงานวาล์วน้ำของการประปาภูมิภาค อีกทั้งงาน
ยางประตูน้ำของกลุ่มลูกค้าที่ส่งออกไปยังประเทศญี่ปุ่น
กลุ่มเครื่องใช้ไฟฟ้าและอิเลคโทรนิคก็ยังคงเป็นอีกกลุ่มที่บริษัทฯ ให้ความสนใจเสมอมา
และจะพยายามเสนอสินค้าใหม่ที่ต้องใช้เทคโนโลยี ซึ่งยังไม่มีในประเทศ
โดยการนำของบริษัทแม่บริษัทฯ ที่ญี่ปุ่น

Export Market group

กลุ่มนี้มีแนวโน้มที่ดีมากทั้งงานเดิมที่ตลาดยอมรับในคุณภาพของบริษัทฯ
โดยเพิ่มยอดการสั่งซื้อให้บริษัทฯ ในปีนี้มากขึ้น ผลิตภัณฑ์ใหม่ที่บริษัทฯ นำเสนอลูกค้าทั้งที่บริษัทฯ
ทำอยู่แล้ว และกำลังพัฒนาก็เป็นอีกแนวทางหนึ่งในการขยายตลาด

ทุกปีบริษัทฯ ได้ร่วมกิจกรรมไปกับกรมส่งเสริมการส่งออก
โดยได้รับความไว้วางใจให้ร่วมเดินทางไปแสดงสินค้ายัง
ต่างประเทศโดยกรมรับผิดชอบเรื่องการหาประเทศ หรือตลาดที่น่าสนใจ ทั้งตลาดเก่าและตลาดใหม่
เช่น ตุรกี แอฟฟริกา ในปีนี้บริษัทฯ ได้ร่วมไปพบลูกค้าใหม่ที่ประเทศสหรัฐอเมริกา
เป็นงานแสดงสินค้าใหม่ ๆ และอะไหล่ทดแทนในกลุ่ม อุตสาหกรรมยานยนต์และจักรยานยนต์
โดยมีผู้ร่วมงานจากหลายประเทศที่ต้องการเปิดตลาดที่มีศักยภาพในการซื้อมากที่สุด ในโลก
ปีนี้เป็นปีที่สองที่บริษัทฯ ได้ร่วมเดินทางไปโดยในปีแรกมีผู้สนใจเกือบร้อยราย
แต่ยังไม่มีการซื้อขายเพียงแต่ให้ ความสนใจ คาดว่าปีนี้ ผู้มุ่งหวังที่เข้าพบจะมากขึ้น
เพราะได้รวมเอางานแสดงอุปกรณ์ต่อเนื่องยานยนต์เข้ามาไว้แสดงที่เดียวกัน

[] ทั้งหมดเป็นการประมาณการตลาดโดยใช้ข้อมูลจากที่ต่าง ๆ ทั้งสื่อสิ่งพิมพ์ที่เกี่ยวข้อง
และจากผู้สันทัดกรณีหลายท่าน อีกทั้งจากลูกค้าของบริษัทฯ
โดยตรงที่ยังยืนยันในความเชื่อมั่นของสินค้า IRC และยังคงที่จะให้การสนับสนุนในด้านการสั่งซื้อ

ปัจจัยลบที่จะมีผลกระทบคือ ราคาต้นทุนที่สูงขึ้น
ทำให้ความสามารถในการทำกำไรต้องใช้ความพยายามมากขึ้น โดยให้มีผลกระทบกับลูกค้าน้อยที่สุด
หรือไม่ให้กระทบเลย เพราะราคามีผลโดยตรงต่อการสั่งซื้อของลูกค้า และคู่แข่งทั้งในประเทศ
และคู่แข่งจากนอกประเทศก็พยายามที่จะเข้ามาแทรกตลาดในประเทศไทย
อีกทั้งผลจากการตกลงทวิภาคี FTA ก็ ส่งผลให้บริษัทฯ ต้องพยายามรักษาสภาพการแข่งขันที่สูงขึ้น

2.  นโยบายและลักษณะการตลาด ผลิตภัณฑ์ยางนอก - ยางในรถจักรยานยนต์

ตลาดในประเทศ สามารถแบ่งกลุ่มลูกค้าได้ออกเป็น 2 ตลาดหลักดังนี้

ตลาดสำหรับโรงงานประกอบรถจักรยานยนต์ (Original Equipped Manufacturer)

ในรอบปีที่ผ่านมาการขยายตัวของตลาด OEM มีการขยายตัวอย่างต่อเนื่องโดยเพิ่มขึ้นประมาณ 10 %
เมื่อเทียบกับปี ที่ผ่านมา ถึงแม้ว่าจะมีผลกระทบจากสาเหตุต่าง ๆ ก็ตาม อาทิเช่น ไข้หวัดนก
ราคาน้ำมันที่สูงขึ้น ส่งผลให้การขยายตัวบางช่วงชะลอลงบ้าง
แต่สำหรับรอบปีที่ผ่านมาทางผู้ผลิตรถจักรยานยนต์ทุกยี่ห้อต่างเร่งการพัฒนาผลิตภัณฑ์ออกมาอย่างต่อเนื่อง
โดยเน้นเรื่องรูปแบบที่ทันสมัยและราคาที่สามารถแข่งขันได้ในตลาดโลก ทั้งนี้
เพื่อป้องกันการนำเข้าของรถจักรยานยนต์จาก ต่างประเทศ อาทิเช่น การพัฒนารถประเภท
ออโต้เมติก 4 จังหวะ โดยเน้นความสะดวกสบายในการใช้งานของผู้บริโภค เป็นหลัก
รวมทั้งการส่งเสริมการตลาดในรูปแบบต่างๆช่วยกระตุ้นให้การบริโภคภายในประเทศเพิ่มสูงขึ้น
ส่วนการส่งออกของรถจักรยานยนต์ในรูปของ CBU มียอดเพิ่มสูงขึ้นเช่นกัน
โดยเฉพาะประเทศในเอเชียตะวันออกเฉียงใต้ เนื่องจาก นโยบายของผู้ผลิตหลัก
ที่ต้องการให้ประเทศไทย เป็นฐานในการวิจัยและพัฒนา ตลอดจนการผลิตในภูมิภาคอาเซียน
ซึ่งส่งผลให้ประเทศไทย กลายเป็นผู้นำในการผลิต รถจักรยานยนต์ในภูมิภาคด้วย

 ตลาดสำหรับสินค้าทดแทน (Replacement Market)

การขยายตัวของตลาดทดแทน
มีการขยายตัวที่เพิ่มขึ้นตามการขยายตัวของตลาดรถจักรยานยนต์ที่มียอดจำหน่าย สูงขึ้นในทุก ๆ ปี
โดยในปีนี้คาดว่าจำนวนรถจักรยานยนต์ในประเทศ จะมีมากกว่า 17 ล้านคัน
ส่งผลให้ความต้องการใช้ ชิ้นส่วนทดแทนเพิ่มสูงขึ้นตามลำดับ ถึงแม้ว่าการแข่งขันภายในประเทศ
มีการแข่งขันทางด้านราคาค่อนข้างมาก ทางบริษัทฯ ยังคงรักษาการเป็นผู้นำตลาดได้อย่างต่อเนื่อง
เนื่องจากทางบริษัทฯ มีการพัฒนาสินค้าอย่างต่อเนื่อง และมีผลิตภัณฑ์หลากหลายรูปแบบ
เพื่อตอบสนองความต้องการของลูกค้า ในทุกรูปแบบ อาทิเช่น ยางรถ On Road , Off Road ,
Scooter , American Auto Bike
ตลอดจนยางในรถจักรยานยนต์ทั้งประเภทยางในชนิดผลิตจากยางธรรมชาติ และ ยางสังเคราะห์
ทุกขนาด

[] ทั้งในส่วนของตลาดภายในประเทศ มีการจัดกิจกรรมเพื่อส่งเสริมการขายตลอดปี อาทิเช่น
การจัดกิจกรรม IRC RIDE FOR LIFE ใน 5 สนาม ใน 5 ภูมิภาค การจัด TECHNICAL
SEMINAR ร่วมกับตัวแทนจำหน่ายทั่วประเทศ
ตลอดจนการวิจัยและพัฒนายางสำหรับการแข่งขันทางเรียบและทางตรง
เพื่อส่งเสริมการแข่งขันรถจักรยานยนต์อย่างถูกต้องในสนามแข่ง
ช่วยส่งเสริมให้การขยายตัวของตลาดในประเทศสูงถึง 20 % และคาดว่าในปีหน้า ทางบริษัทฯ
ยังคงส่งเสริมการตลาดอย่างต่อเนื่องเช่นเดียวกัน

 

 ตลาดต่างประเทศ

จากการพัฒนาผลิตภัณฑ์ เพื่อให้ตรงความต้องการของลูกค้าอย่างต่อเนื่อง
ตลอดจนการเพิ่มรูปแบบของผลิตภัณฑ์ที่มีความหลากหลายมากยิ่งขึ้น อาทิเช่น
ยางรถสกูตเตอร์ขนาดกลางใน Model MB99 เพื่อเพิ่มยอดขายในกลุ่มประเทศยุโรป
และความพยายามในการขยายตลาดในแต่ละประเทศ อาทิเช่น ในแถบตะวันออกกลาง
และย่านอาเซียน ซึ่งเป็นกลุ่มตลาดใหญ่ที่สุดของโลก และการเปิดตลาดในประเทศใหม่ ๆ เพิ่มขึ้น
อาทิเช่น ตลาดในแถบประเทศอเมริกาใต้ ส่งผลให้ยอดจำหน่ายในตลาดส่งออกเพิ่มขึ้นมากกว่า 20%
ถึงแม้จะประสบปัญหากับต้นทุนการผลิตและค่าขนส่งระหว่างประเทศที่เพิ่มสูงขึ้นอย่างมาก
อันเนื่องมาจากราคายางธรรมชาติและราคาน้ำมันที่ปรับตัวสูงขึ้น
ตลอดจนการแข่งขันที่รุนแรงของสินค้าคู่แข่งภายในประเทศ
และสินค้าจากประเทศจีนที่มีราคาขายที่ต่ำกว่ามาก โดยบริษัทฯ ยังมีการส่งออกไปมากกว่า 50
ประเทศในทุกทวีปทั่วโลก โดยตลาดญี่ปุ่นยังคงเป็นตลาดหลักในการส่งออก รองลงมา คือ
ตลาดในย่านอาเซียน และ ในแถบอเมริกาใต้ และ แถบ อเมริกาเหนือ

รายชื่อลูกค้า 10 รายแรก

  ---------------- ---------------------------- ---------- -------- ---------- --------
                   ลูกค้า                         2548                2547       

                                                ล้านบาท     %        ล้านบาท     %

  1.               HONDA GROUP                  762.52     19.95    666.15     22.14

  2.               THAI SUZUKI MOTOR CO., LTD.  455.35     11.91    381.12     12.67

  3.               INOAC TOKAI (THAILAND) CO.,  361.48     9.46     231.40     7.69
                   LTD.                                                        

  4.               THE SITTIPOL 1919 CO., LTD.  313.81     8.21     286.02     9.51

  5.               MITSUBISHI GROUP             307.25     8.04     261.60     8.70

  6.               TOYOTA GROUP                 227.71     5.96     100.86     3.35

  7.               BRIDGESTONE IRC              218.06     5.71     200.46     6.66
                   MANUFACTURING                                               

  8.               ISUZU GROUP                  153.10     4.01     56.88      1.89

  9.               THAI YAMAHA MOTOR CO., LTD.  110.36     2.89     54.09      1.80

  10.              INOUE RUBBER CO., LTD.       81.81      2.14     70.73      2.35

  รวมยอดขายลูกค้า 10                              2,991.44   78.27    2,309.31   76.77
  รายแรก                                                                       

  รวมยอดขายทั้งหมด                                3,821.79   100.00   3,008.14   100.00
  ---------------- ---------------------------- ---------- -------- ---------- --------

[]3.4 ภาวะการแข่งขัน

1.  ภาวะการแข่งขัน - ชิ้นส่วนยางอุตสาหกรรม

บริษัทฯให้ความสำคัญกับคุณภาพและความพึงพอใจของลูกค้ามาโดยตลอด
ประกอบกับความชำนาญและเทคโนโลยีที่ทันสมัย และการมีสายการผลิตที่ครบตามที่ลูกค้าต้องการ
รวมทั้งเป็นรายแรกในการทำอุตสาหกรรมนี้ในประเทศไทยเป็นความสัมพันธ์ที่ยาวนานกับลูกค้ามาโดยตลอด
จึงเป็นข้อได้เปรียบในการแข่งขัน อย่างไรก็ดียังมีบริษัทผู้ผลิตชิ้นส่วนยาง
อุตสาหกรรมอีกหลายรายด้วยกัน ทั้งบริษัทลูกของบริษัทผู้ผลิตรถยนต์ เช่น Toyota Goesei
(Toyota Group) ซึ่ง supply ให้กับ Toyota และบริษัท CPR Gomu (Nissan Group) ซึ่ง
supply ให้กับ Nissan แต่ก็เป็นเพียงบางผลิตภัณฑ์เท่านั้น แต่ยังคงมีอีกหลายผลิตภัณฑ์ด้วยกันที่ทั้ง
Toyota และ Nissan ให้บริษัทฯ เป็นผู้ผลิตให้ และยังคงมีอีกหลายบริษัทฯ ที่เป็นคู่แข่งที่สำคัญ
เช่น Pong Para Kodan Rubber ซึ่งเป็นผู้ผลิตในตลาดทดแทนรายสำคัญในประเทศไทย หรือ
Fukoku Rubber ที่มี Isuzu Motor เป็นลูกค้าหลัก

อย่างไรก็ตามปี 2549 ยังคงมั่นใจที่จะรักษาตลาดในส่วนนี้ได้ดี
และพร้อมที่จะทำการขยายการตลาดด้านการส่งออกเพิ่มมากขึ้น เนื่องจากมีการศึกษาด้าน
และวางแผนสำหรับตลาดในต่างประเทศมาระยะเวลาหนึ่งแล้ว

2. ภาวะการแข่งขัน - ตลาดยางนอก - ยางใน รถจักรยานยนต์

ตลาด ประกอบรถจักรยานยนต์ (OEM)

สภาวะการแข่งขันโดยรวมไม่แตกต่างจากปีที่ผ่านมามากนัก ตลาด OEM
เป็นตลาดที่มีการแข่งขันทางด้านราคา ค่อนข้างสูง แต่อย่างไรก็ตาม
ปัจจัยด้านคุณภาพและการบริการ ก็เป็นปัจจัยที่สำคัญสำหรับตลาดนี้ด้วยเช่นกัน ตลาด OEM มีผู้ผลิต 3
รายหลัก คือ บริษัท อีโนเว รับเบอร์ (ประเทศไทย) จำกัด (มหาชน) ผู้ผลิตยาง IRC บริษัท
ฮั้วฟง รับเบอร์ ( ประเทศไทย ) จำกัด ( มหาชน ) ผู้ผลิตยาง DUNLOP และ บริษัท วี
รับเบอร์ จำกัด ผู้ผลิต ยาง วี รับเบอร์

ส่วนแบ่งการตลาดโดยรวม บริษัทฯ ยังครองส่วนแบ่งตลาดมากที่สุด ประมาณ 40%
ของตลาดโดยรวม เนื่องจาก บริษัทฯ ยังถือครองส่วนแบ่ง 100 % ในลูกค้าบางราย
ซึ่งเป็นผลมาจากบริษัทฯ มีจุดแข็ง ทางด้านสินค้า ที่มีความหลากหลาย
และมีเทคโนโลยีการออกแบบและการพัฒนาของบริษัทแม่ จากประเทศญี่ปุ่น รวมทั้งมีที่ปรึกษาชาวญี่ปุ่น
ที่คอยให้บริการ ลูกค้า ซึ่งส่วนใหญ่ เป็นบริษัท ที่ลงทุนจากประเทศญี่ปุ่น อาทิเช่น HONDA,
YAMAHA, SUZUKI, KAWASAKI เป็นต้น

ปี 2549 การพัฒนายางสำหรับรถออโต้เมติกเพิ่มสูงขึ้น
เนื่องมาจากความต้องการของตลาดสำหรับรถประเภทนี้มี เพิ่มขึ้น
ทุกค่ายต่างมีการออกรถรุ่นใหม่แบบออโต้เมติกเพิ่มขึ้น อาทิเช่น YAMAHA พัฒนา รถรุ่น นูโว และ
มิโอ SUZUKI พัฒนา รถรุ่นสเต็ป ส่วน HONDA คาดว่าน่าจะเปิดตัวในช่วงต้นปีอย่างแน่นอน
ทำให้ผู้ผลิตยางแต่ละค่ายต่างให้ความสำคัญกับยางประเภทนี้ด้วยเช่นกัน

ตลาด ทดแทน ( Replacement Market)

สำหรับตลาดทดแทน มีแบ่งสินค้าออกเป็น 2 กลุ่ม ใหญ่ ๆ คือ กลุ่มสินค้าราคาแพง (Premium
products) และกลุ่ม สินค้าราคาถูก (Low cost products)

[] ผลิตภัณฑ์ของบริษัทฯ ส่วนใหญ่เป็นสินค้ากลุ่ม Premium products ซึ่งมีคู่แข่งในตลาดไม่มากนัก
อาทิเช่น MICHELIN, DUNLOP โดยบริษัทฯ
สามารถครองส่วนแบ่งตลาดได้เป็นอันดับหนึ่งในสินค้ากลุ่มนี้ เนื่องจากสินค้าของบริษัทฯ
เป็นที่ยอมรับทั้งในด้านคุณภาพและการบริการ ทั้งยังมีความหลากหลายของผลิตภัณฑ์
ที่สามารถเลือกใช้ได้กับ รถเกือบทุกประเภทที่มีในตลาดเมืองไทย สำหรับตลาดสินค้ากลุ่ม Low
cost products เป็นตลาดที่มีส่วนแบ่งตลาดค่อนข้างสูง ประมาณ 70% ของตลาดทั้งหมด
ทำให้มีผู้ผลิตมากราย มีการแข่งขันทางด้านราคาสูงมาก แต่ระดับคุณภาพสินค้าอยู่ในเกณฑ์ต่ำ
เมื่อเทียบกับมาตรฐานสากล แต่ยังคงเป็นที่ยอมรับของตลาดเนื่องจากสินค้ามีราคาถูก

อย่างไรก็ตาม ในปีที่ผ่านมา การแข่งขันทางด้านราคาไม่รุนแรงนัก เนื่องจากราคาวัตถุดิบที่สูงขึ้น
ทำให้ต้นทุน การผลิตสูงขึ้น ผู้ผลิตหลายรายจำเป็นต้องขึ้นราคาสินค้าหรือผลิตสินค้าลดลง
ทำให้สินค้าขาดตลาดในช่วงเวลาหนึ่ง ส่งผลให้ ราคายางรถจักรยานยนต์เพิ่มสูงขึ้น

สำหรับปี 2549 คาดว่าสภาพการแข่งขันคงเหมือนปี่ที่ผ่านมา ทั้งนี้ขึ้นกับปัจจัยหลายประการ
โดยเฉพาะอย่างยิ่งราคาน้ำมันดิบ
ที่มีผลกระทบอย่างมากต่อวัตถุดิบที่ใช้ในการผลิตยางนอก-ยางในรถจักรยานยนต์ และคาดว่าบริษัทฯ
จะยังคงรักษาส่วนแบ่งในตลาดไว้ได้
และมียอดขายเพิ่มขึ้นตามสัดส่วนการเพิ่มขึ้นของจำนวนรถจักรยานยนต์

ตลาดต่างประเทศ

คู่แข่งสำคัญ ในตลาดต่างประเทศ คือ สินค้าจากประเทศจีน
ซึ่งมีราคาถูกมากเมื่อเทียบกับราคาสินค้าของบริษัทฯ แต่อย่างไรก็ตาม คุณภาพสินค้า
เป็นจุดชี้ถึงความแตกต่าง ส่งผลให้ปีที่ผ่านมา การส่งออกสินค้ามีอัตราที่สูงขึ้น
เมื่อเทียบกับปีก่อนหน้านี้

สำหรับปี 2006 คาดว่า อัตราการส่งออกของบริษัทฯ จะขยายตัวเพิ่มขึ้น เนื่องจาก
การหาตลาดใหม่เพิ่มขึ้น ทั้งในตลาดยุโรป ญี่ปุ่น และ เอเชียตะวันออกเฉียงใต้
ตลอดจนการพัฒนาผลิตภัณฑ์ ใหม่ ๆ เพิ่มขึ้น

ส่วนการแข่งขันในตลาดปัจจัยสำคัญยังคงเป็นปัจจัยทางด้านราคา อย่างไรก็ตาม บริษัทฯ
ยังคงมุ่งเน้นคุณภาพ และการบริการ ตลอดจนราคาที่เหมาะสม เป็นกลยุทธ์สำคัญ
เพื่อขยายตลาดในต่างประเทศ

[]3.5 การจัดหาผลิตภัณฑ์

1. กำลังการผลิตรวม

บริษัทฯ แบ่งสายการผลิตออกเป็น 4 สายการผลิต ดังนี้

+---------------------+---------------+--------------------------------+
| สายการผลิต           | กำลังการผลิต    | นโยบายการผลิต                   |
+---------------------+---------------+--------------------------------+
| 1.                  | 247.37        | - ผลิตตามคำสั่งซื้อของลูกค้า          |
| ชิ้นส่วนยางอุตสาหกรรม   | ล้านชิ้น/ปี       |                                |
+---------------------+---------------+--------------------------------+
| 2.                  | 6.69 ล้านเส้น/ปี | - ผลิตตามคำสั่งซื้อของลูกค้า          |
| ยางนอกรถจักรยานยนต์   |               |                                |
|                     |               | -                              |
|                     |               | โอนให้สายการผลิตวงล้อรถจักรยานยนต์  |
+---------------------+---------------+--------------------------------+
| 3. ยางในรถจักรยานยนต์ | 9.60 ล้านเส้น/ปี | - ผลิตตามคำสั่งซื้อของลูกค้า          |
|                     |               |                                |
|                     |               | -                              |
|                     |               | โอนให้สายการผลิตวงล้อรถจักรยานยนต์  |
+---------------------+---------------+--------------------------------+
| 4. วงล้อรถจักรยานยนต์  | 1.20          | - ผลิตตามคำสั่งซื้อของลูกค้า          |
|                     | ล้านวงล้อ/ปี     |                                |
+---------------------+---------------+--------------------------------+

2. ข้อมูลเกี่ยวกับวัตถุดิบ

ตลอดระยะกว่า 30 ปีที่ผ่านมา บริษัทฯ มุ่งมั่นที่จะผลิตชิ้นส่วนยางอุตสาหกรรม
และยางรถจักรยานยนต์ที่เปี่ยมด้วย คุณภาพตลอดมา บริษัทฯ
จึงให้ความสำคัญกับระบบควบคุมคุณภาพสินค้านับตั้งแต่การคัดเลือกวัตถุดิบ การตรวจสอบ
และการควบคุมการผลิต จนถึงการตรวจสอบผลิตภัณฑ์ก่อนและหลังการขาย นอกจากนี้บริษัทฯ
ยังนำระบบการจัดการด้าน คุณภาพ QS9000 มาใช้ในกระบวนการผลิต ดังจะเห็นได้ว่าบริษัทฯ
ได้รับการรับรองมาตรฐานผลิตภัณฑ์ยุโรป (E-MARK) และมาตรฐานอุตสาหกรรม (มอก.)

บริษัท อีโนเว รับเบอร์ (ประเทศไทย) จำกัด (มหาชน)
ได้มีการจัดหาวัตถุดิบที่สำคัญที่ใช้ในการผลิตจากหลายแหล่ง ด้วยกัน และบริษัทฯ
มีอำนาจในการต่อรองการจัดหาวัตถุดิบ เนื่องจากบริษัทฯ มีความต้องการใช้วัตถุดิบประเภทต่าง ๆ
ค่อนข้างสูง จากกำลังการผลิตที่สูงเมื่อเทียบกับผู้ผลิตอื่น ๆ ในอุตสาหกรรมเดียวกัน
อีกทั้งวัตถุดิบส่วนใหญ่ บริษัทฯ สามารถจัดหาได้จากหลายแหล่ง ปัจจุบันมีผู้จำหน่ายวัตถุดิบให้บริษัทฯ
ประมาณ 30 ราย จากแหล่งต่าง ๆ ดังนี้

ชนิดของวัตถุดิบ แหล่งที่มา

ผ้าใบไนล่อน ไทย , ไต้หวัน, ญี่ปุ่น

ยางธรรมชาติ ไทย

ยางสังเคราะห์ ญี่ปุ่น, เกาหลี, เยอรมนี

ลวดขอบยางนอก ไทย, เกาหลี, มาเลเซีย

วาล์วยางใน ไทย , ไต้หวัน

คาร์บอนแบล็ค ไทย

เคมีภัณฑ์ต่าง ๆ ไทย, อื่น ๆ

ชิ้นงานเหล็ก ไทย, ญี่ปุ่น

[] วัตถุดิบหลักที่สำคัญในการผลิตได้แก่ ยางธรรมชาติ, ยางสังเคราะห์, ผงคาร์บอนแบล็ค,
เส้นลวด ขอบยาง ฯลฯ บริษัทฯ มีนโยบายในการจัดหาวัตถุดิบทุกชนิด โดยพิจารณาจากคุณภาพ
ราคา และผู้ผลิต เป็นหลัก

สำหรับปัญหาเกี่ยวกับการจัดซื้อโดยรวมแล้วก็มีปัญหาบ้าง ในปีที่ผ่านมาจากราคาวัตถุดิบหลัก คือ
ยางธรรมชาติได้มี การปรับราคาขึ้นอย่างต่อเนื่องเกือบเท่าตัว ซึ่งจะมีผลกระทบต่อต้นทุนของบริษัทฯ
พอสมควร แต่ทางบริษัทฯ ได้ใช้ ความพยายามอย่างยิ่งในการดำเนินการจัดซื้อจัดหาวัตถุดิบ
ตลอดจนการใช้เทคโนโลยีในเชิงวิศวกรรมคุณค่าเพื่อเสริมสร้างประสิทธิภาพในกระบวนการดังกล่าว
ส่วนในด้านคุณภาพวัตถุดิบไม่มีปัญหาใด ๆ

อนึ่ง บริษัทฯ มิได้มีการซื้อวัตถุดิบจำเพาะรายหนึ่งรายใดเกินกว่าร้อยละ 30
ของมูลค่าวัตถุดิบทั้งหมด และไม่ได้มี วัตถุดิบชนิดใดมีต้นทุนเกินกว่าร้อยละ 50 ของต้นทุนผลิตรวม

3. สัดส่วนการซื้อวัตถุดิบใน / ต่างประเทศ

ประมาณร้อยละ 60 เป็นวัตถุดิบที่ซื้อในประเทศ มีการนำเข้าประมาณร้อยละ 40

4. ผลกระทบต่อสิ่งแวดล้อม

บริษัทฯ คำนึงถึงนโยบายทางด้านสิ่งแวดล้อม จึงร่วมกันกับลูกค้าผลักดันให้เกิดโครงการ “ELV,
SoC, RoHS management” ขึ้น เนื้อหาหลักจะเป็นการห้ามใช้ สารเคมีอันตราย (โลหะหนัก)
ได้แก่ Lead (สารตะกั่ว), Mercury (ปรอท), Cadmium, Chromium 6+ รวมถึงสารกลุ่ม
Bromine เพื่อลดการปนเปื้อนในผลิตภัณฑ์ ซึ่งสอดคล้องกับความต้องการของลูกค้า
ภายใต้วัตถุประสงค์ การป้องกันขยะที่เกิดจากยานยนต์
การนำกลับมาใช้ใหม่ของชิ้นส่วนยานยนต์ที่หมดอายุการใช้งาน
และปรับปรุงผลกระทบที่เกิดขึ้นต่อสิ่งแวดล้อม

โดยในปัจจุบันบริษัทฯ ไม่มีปัญหาด้านผลกระทบต่อสิ่งแวดล้อม
และพยายามผลักดันให้เกิดการอนุรักษ์สิ่งแวดล้อม

 5. งานที่ยังไม่ส่งมอบ

- ไม่มี -